
8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3262 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση του εργαστηρίου Διερεύνησης, Ανάλυ¬ 
σης και Αξιολόγησης Τροφίμων και Διατροφικών 
Συνηθειών, του Τμήματος Διατροφής και Διαιτο- 
λογίας, της Σχολής Τεχνολογίας Γεωπονίας και 
Τεχνολογίας Τροφίμων και Διατροφής, του Αλε- 
ξάνδρειου ΤΕΙ Θεσσαλονίκης και εσωτερικός κα¬ 
νονισμός του Αλεξάνδρειου Τεχνολογικού Εκπαι¬ 
δευτικού Ιδρύματος. 

2 Ίδρυση του εργαστηρίου Κτηνοτροφίας Ακρίβει¬ 
ας και Ολοκληρωμένης Διαχείρισης στη Χοιρο¬ 
τροφία, του Τμήματος Τεχνολόγων Γεωπόνων, της 
Σχολής Τεχνολογίας Γεωπονίας και Τεχνολογίας 
Τροφίμων και Διατροφής, του Αλεξάνδρειου ΤΕΙ 
Θεσσαλονίκης και εσωτερικός κανονισμός του. 


ΑΠΟΦΑΣΕΙΣ 

Αριθμ. πράξης 96 (1) 

Ίδρυση του εργαστηρίου Διερεύνησης, Ανάλυ¬ 
σης και ΑξιολόγησηςΤροφίμων και Διατροφικών 
Συνηθειών, του Τμήματος Διατροφής και Διαιτο- 
λογίας, της Σχολής Τεχνολογίας Γεωπονίας και 
Τεχνολογίας Τροφίμων και Διατροφής, του Αλε- 
ξάνδρειου ΤΕΙ Θεσσαλονίκης και εσωτερικός κα¬ 
νονισμός του Αλεξάνδρειου Τεχνολογικού Εκπαι¬ 
δευτικού Ιδρύματος. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
Α.Τ.Ε.Ι. ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

1. Τωνάρθρων28 και 29τουν. 4485/2017 (ΦΕΚ114/τ.Α'/ 
4-8-2017) «Οργάνωση και λειτουργία της ανώτατης εκ¬ 
παίδευσης, ρυθμίσεις για την έρευνα και άλλες διατάξεις» 

2. Του άρθρου 96, του ν. 4310/2014 ( ΦΕΚ 258/τ. Α'/ 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντικαταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ. Α'/11 -05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 


3. Τηςπαρ.24.1 και 24.2 του άρθρου 80 του ν. 4009/2011 
(ΦΕΚ 195/τ. Α76-9-2011) «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχοςτων δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ. Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ 123/τ. Α703-06-2013) «Συγχώ¬ 
νευση Σχολών - ΜετονομασίαΤμημάτων-Συγχώνευση 
Τμημάτων - Κατάργηση Τμημάτων - Συγκρότηση Σχολών 
του Αλεξάνδρειου ΤΕΙ-Θ». 

6. Την υπ'αριθμ. 193992/Ζ1/10-11-2017 (ΦΕΚ 579/τ. 
Υ.Ο.Δ.Δ/14.11.2017) διαπιστωτική πράξη του Υπουργού 
Παιδείας, Έρευνας και Θρησκευμάτων για την εκλογή 
Πρύτανη καιτριών(3) Αντιπρυτάνεων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Την με αριθμ. 8/13-06-2018 απόφαση της Συνέλευ¬ 
σης του Τ μήματος Διατροφής και Διαιτολογίας, της Σχο¬ 
λής Τεχνολογίας Γεωπονίας και Τεχνολογίας Τροφίμων 
και Διατροφής, του Αλεξάνδρειου ΤΕΙ Θεσσαλονίκης. 

9. Την με αριθμ. 17/25-6-2018 απόφαση της Συγκλήτου 
του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακάματο προεδρι¬ 
κό διάταγμα της παρ. 10 του άρθρου 28 του ν. 4485/2017 
(ΦΕΚ 114/τ. Α74-8-2017). 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Αλεξάνδρειου ΤΕΙ Θεσσαλονίκης, αποφασίζουμε: 

Την ίδρυση εργαστηρίου με τίτλο «Εργαστήριο Δι- 
ερεύνησης, Ανάλυσης και ΑξιολόγησηςΤροφίμων και 
Διατροφικών Συνηθειών», του Τμήματος Διατροφής και 
Διαιτολογίας, της ΣχολήςΤεχνολογίας Γεωπονίας καιΤε- 
χνολογίας Τροφίμων και Διατροφής, του Αλεξάνδρειου 
ΤΕΙ Θεσσαλονίκης με τον ακόλουθο εσωτερικό κανονι¬ 
σμό λειτουργίας του: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3262/08.08.2018 


Άρθρο 1 

Αποστολή - Σκοπός Ίδρυσης του Εργαστηρίου 

Σκοπός της ίδρυσης και λειτουργίας του Εργαστηρί¬ 
ου "Διερεύνησης, Ανάλυσης και ΑξιολόγησηςΤροφίμων 
και Διατροφικών Συνηθειών (Ιηνθ5ΐί93ΐίοπ, Απ3ΐγ5ΐ5 3πά 
Εν3ΐυ3ΐίοπ οί Εοοά 3πά ΝυΐπΐίοπΒΐ Η30ίΐ5) είναι: 

1. Η ανάπτυξη και προώθηση της έρευνας στο ΑΤΕΙΘ. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδια¬ 
φέροντα. 

3. Η δημιουργία σταθερών ερευνητικών πυρήνων. 

4. Η συγκέντρωση εμπειρίας και τεχνογνωσίας. 

5. Η υποστήριξη των διαδικασιών αξιολόγησης και 
ποιοτικής αναβάθμισης της παρεχόμενης εκπαίδευσης 
στο Τμήμα Διατροφής και Διαιτολογίας. 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου «Διερεύνησης, 
Ανάλυσης και Αξιολόγησης Τροφίμων και Διατροφικών 
Συνηθειών» (Ιηνθ5ΐί93ΐίοπ, Απ3ΐγ5ΐ5 & Εν3ΐυ3ΐίοπ οί Εοοά 
3πά ΝυΐΝΐίοπΒΐ Η30ίΐ5) συνοψίζονται στα ακόλουθα: 

1. Προαγωγή της επιστήμης στα γνωστικά αντικείμενα 
του Σχεδιασμού, της Ανάλυσης και Αξιολόγησης Τροφί¬ 
μων, Διαιτολογίων και Διατροφικών συνηθειών. 

2. Στήριξη της διεξαγωγής έρευνας για κάλυψη των 
ερευνητικών αναγκών του Τμήματος Διατροφής και Δι- 
αιτολογίας. 

3. Στήριξη της διεξαγωγής έρευνας για κάλυψη των 
διδακτικών αναγκών των γνωστικών αντικειμένων του 
Σχεδιασμού, της Ανάλυσης και Αξιολόγησης Τροφίμων, 
Διαιτολογίων και Διατροφικών συνηθειών, του Τμήματος 
Διατροφής και Διαιτολογίας, με διάχυση της παραγόμε- 
νης γνώσης, υποστήριξη της εκπόνησης προπτυχιακών/ 
μεταπτυχιακών/διδακτορικών διατριβών και διευκόλυν¬ 
ση διεξαγωγής της πρακτικής άσκησης μέσω συνεργα¬ 
σίας με διάφορους φορείς. 

4. Υποστήριξη της ανάληψης νέων αυτοδύναμων ή 
χρηματοδοτούμενων ερευνητικών προγραμμάτων για 
τη διεξαγωγή της έρευνας του Τμήματος Διατροφής και 
Διαιτολογίας. 

5. Προαγωγή της συνεργασίας με άλλα ακαδημαϊκά 
Ιδρύματα και ερευνητικά κέντρα της ημεδαπής και αλ¬ 
λοδαπής, που έχουν συναφή ή συμπληρωματικά ενδι¬ 
αφέροντα. 

6. Προαγωγή της συνεργασίας με δημόσιους οργανι¬ 
σμούς ή ιδιωτικές επιχειρήσεις για πρακτική εφαρμογή 
των αποτελεσμάτων που παράγουν, σε συνεργασία με 
την Επιτροπή Ερευνών και τον Ειδικό Λογαριασμό του 
Ιδρύματος. 

7. Δημοσίευση των αποτελεσμάτων και της εξέλιξης 
των ερευνητικών δραστηριοτήτων του σε εθνικά ή δι¬ 
εθνή συνέδρια και σε έγκριτα επιστημονικά περιοδικά. 

Άρθρο 3 

Χώρος Εγκατάστασης και Υλικοτεχνική Υποδομή 

λειτουργίας του Εργαστηρίου 

Ο χώρος λειτουργίας του Εργαστηρίου «Διερεύνησης, 
Ανάλυσης και Αξιολόγησης Τροφίμων και Διατροφικών 


Συνηθειών» (Ιηνθ5ΐί93ΐίοη, Απ3ΐγ5ΐ5 3ηά Εν3ΐυ3ΐίοπ οί 
Εοοά 3πά ΝυΐπΐίοπθΙ Η30ίΐ5) καθορίστηκε με την με 
αριθμ. 8/13-06-2018 απόφαση της Συνέλευσης του 
Τμήματος Διατροφής και Διαιτολογίας. Στο χώρο αυτό 
βρίσκεται εγκατεστημένος ο βασικός εξοπλισμός του 
Εργαστηρίου, όπως περιγράφεται στην υπ' αριθμ. 8/ 
13-06-2018 απόφαση της Συνέλευσης του Τμήματος Δια¬ 
τροφής και Διαιτολογίας και μέσω του οποίου διεξάγεται 
η έρευνα. Στο εργαστήριο τηρούνται οι προβλεπόμενοι 
όροι υγιεινής και ασφάλειας όπως προβλέπεται στις κεί¬ 
μενες διατάξεις. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 
Σε περίπτωση κατάργησηςτου Εργαστηρίου, τα όργανα 
και ο εξοπλισμός κατανέμονται, με απόφαση της Συνέ¬ 
λευσης του Τμήματος Διατροφής και Διαιτολογίας. 

Άρθρο 4 

Διοίκηση - Αρμοδιότητες 

1. α) Το Εργαστήριο διευθύνεται από μέλος Δ.Ε.Π., 
αντίστοιχου γνωστικού αντικειμένου, ο οποίος ανήκει 
στοΤμήμα Διατροφής και Διαιτολογίας. Η θητεία του Δι¬ 
ευθυντή είναι τριών (3) ετών. Είναι δυνατή η εκλογή του 
ίδιου προσώπου ως Διευθυντή για περισσότερες από μία 
θητείες. Η ιδιότητα του Διευθυντή δεν είναι ασυμβίβαστη 
με την ιδιότητα μονοπρόσωπου οργάνου ή μέλους συλ¬ 
λογικού οργάνου Α.Ε.Ι.. Δεν μπορεί να είναι υποψήφιοι 
και να εκλεγούν εκείνοι που αποχωρούν λόγω συμπλή¬ 
ρωσης του ανώτατου ορίου ηλικίας κατά τη διάρκεια της 
προκηρυσσόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του ίδιου Εργαστηρίου και ειδικότε¬ 
ρα από το αρχαιότερο μέλος Δ.Ε.Π. ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
τη βαθμίδα του Επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το Εργα¬ 
στήριο, προκηρύσσεται υποχρεωτικά η θέση του Διευ¬ 
θυντή. Η απόφαση κοινοποιείται στα μέλη του εκλεκτο- 
ρικού σώματος, το οποίο απαρτίζεται από τα μέλη Δ.Ε.Π. 
που μετέχουν στη Συνέλευση του Τμήματος. Μέσα σε 
αποκλειστική προθεσμία δέκα (10) εργάσιμων ημερών 
από την επομένη της ημερομηνίας της κοινοποίησης της 
προκήρυξης υποβάλλονται στη Γραμματεία της οικείας 
ακαδημαϊκής μονάδας οι αιτήσεις εκδήλωσης ενδιαφέ¬ 
ροντος για τη θέση του Διευθυντή. Μέσα σε αποκλειστι¬ 
κή προθεσμία δέκα (10) εργάσιμων ημερών από τη λήξη 
της προθεσμίας του προηγούμενου εδαφίου καλείται, 
από τον Πρόεδρο του Τμήματος το εκλεκτορικό σώμα, 
προκειμένου να προβεί στην εκλογή του Διευθυντή, με 
άμεση και μυστική ψηφοφορία. Διευθυντής εκλέγεται ο 
υποψήφιος που συγκεντρώνει την απόλυτη πλειοψηφία 
των έγκυρων ψήφων. Αν κανένας υποψήφιος δεν συγκε¬ 
ντρώσει την απαιτούμενη πλειοψηφία, η ψηφοφορία 
επαναλαμβάνεται την ίδια ημέρα μεταξύ των δύο (2) 
πρώτων σε ψήφους υποψηφίων, οπότε και εκλέγεται ο 
υποψήφιος που συγκεντρώνει τις περισσότερες ψήφους. 

Σε περίπτωση ισοψηφίας, διενεργείται κλήρωση από τον 
Πρόεδρο του Τμήματος παρουσία των ισοψηφησάντων. 
Για την εκλογή ή την κλήρωση συντάσσεται σχετικό πρα¬ 
κτικό και εκδίδεται σχετική διαπιστωτική πράξη από τον 
Πρύτανη που δημοσιεύεται στην Εφημερίδα της Κυβερ- 
νήσεως. Μέχρι την εκλογή και την ανάληψη καθηκόντων 
του νέου Διευθυντή εξακολουθεί να ασκεί τα καθήκοντά 
του ο έως τότε Διευθυντής, ακόμη και αν έχει λήξει η 
θητεία του. Αν ο Διευθυντής εκλείψει για οποιονδήπο- 
τε λόγο, ο επικεφαλής της ακαδημαϊκής μονάδας στην 
οποία ανήκει το Εργαστήριο αναθέτει καθήκοντα προ¬ 
σωρινού Διευθυντή στον Αναπληρωτή Διευθυντή και 
προκηρύσσει αμέσως τη θέση του Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεσή του 
με το διδακτικό έργο του Τμήματος. 

2. Εκπροσωπεί το Εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για 
την επιστημονική ποιότητα των ερευνητικών δραστη¬ 
ριοτήτων αλλά και για τις συμβατικές υποχρεώσεις που 
απορρέουν από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκρισή του και μεριμνά για την εφαρμογή του. 

5. Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείρισή τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλωσίμων. 

9. Μεριμνά για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

11. Υπογράφει κάθε εξερχόμενο έγγραφο και είναι 
υπεύθυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εργαστηρίου 
πρέπει να τηρούνται σε έντυπη ή/και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 


7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου «Διερεύνησης, Ανά¬ 
λυσης και Αξιολόγησης Τροφίμων και Διατροφικών Συ¬ 
νηθειών» (Ιηνθ5ΐί93ΐίοη, Απ3ΐγ5Ϊ5 & ΕνθΙυθΐίοπ οί Ροοά 
3πά ΝυΐπΐίοπθΙ Ηθόίΐ5) πρέπει να είναι επαρκές ώστε να 
διευκολύνεται η ομαλή λειτουργία του. 

Σ' αυτό μπορούν να συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του Εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ). 

3. Καθηγητές και ερευνητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένοι Επιστή¬ 
μονες. 

4. Επιστημονικοί και Εργαστηριακοί Συνεργάτες συ¬ 
ναφών ειδικοτήτων. 

5. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμμε¬ 
τέχουν στην εκτέλεση έργων και προσφορά υπηρεσιών 
του Εργαστηρίου. 

6. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται σε Εργαστήρια και με¬ 
τακινούνται από αυτά με απόφαση της Συνέλευσης του 
Τμήματος. Καθένας μπορεί να είναι μέλος μόνο ενός Ερ¬ 
γαστηρίου, ανεξάρτητα από το αν προσφέρει τις υπηρε¬ 
σίες του σε περισσότερα του ενός Εργαστήρια. 

Σε κάθε περίπτωση στο Εργαστήριο θα πρέπει να συμ¬ 
μετέχουν τουλάχιστον 3 μέλη Δ.Ε.Π. κάτοχοι Διδακτορι¬ 
κού τίτλου συναφούς με το ερευνητικό αντικείμενο του 
Εργαστηρίου, συμπεριλαμβανομένου του Διευθυντή του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από 
εισήγηση της Συνέλευσης του Τμήματος. 

Δεν προβλέπονται απαλλαγές ωραρίου. Η τυχόν αμοι¬ 
βή των μελών του εργαστηρίου θα προέρχεται απο¬ 
κλειστικά και μόνο από τα έσοδα του εργαστηρίου, και 
σύμφωνα με τον οδηγό χρηματοδότησης της Επιτροπής 
Ερευνών του ΑΤΕΙ-Θ. Δεν προβλέπονται αμοιβές από τον 
προϋπολογισμό του ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου 

1. Το Εργαστήριο «Διερεύνησης, Ανάλυσης και Αξι¬ 
ολόγησης Τροφίμων και Διατροφικών Συνηθειών» 
(Ιηνθ5ΐί93ΐίοπ, Απ3ΐγ5ΐ5 3πά Εν3ΐυ3ΐίοπ οί Ροοά 3πά 
ΝυΐΐΊΐίοπΒΐ Η30ίΐ5), λειτουργεί τις εργάσιμες ημέρες και 
ώρες, σύμφωνα με τον εσωτερικό κανονισμό λειτουργίας 
του ΑΤΕΙ-Θ. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευ¬ 
νητικών εργασιών τα μέλη του προσωπικού του, σε 
συνεργασία με άλλα μέλη ΔΕΠ της Σχολής Τεχνολογίας 
Γεωπονίας και Τεχνολογίας Τροφίμων και Διατροφής ή 
άλλων Σχολών. Για την εκτέλεση ερευνητικής εργασίας 
από ερευνητές που δεν ανήκουν στο προσωπικό του, 
χορηγείται άδεια από τη Διευθυντή, ύστερα από σχετική 
αίτηση, στην οποία αναφέρονται ο σκοπός της εργασί¬ 
ας, το χρονοδιάγραμμα ολοκλήρωσης, οι συσκευές που 
θα χρησιμοποιηθούν, καθώς και ο προϋπολογισμός της 
δαπάνης σε αναλώσιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου «Διερεύνησης, Ανάλυ¬ 
σης και ΑξιολόγησηςΤροφίμων και Διατροφικών Συνη¬ 
θειών» (Ιηνθ5ΐί93ΐίοη, Απ3ΐγ5Ϊ5 3πό ΕνθΙυθΐίοπ οί Εοοά 
3πό ΝυίΝΐίοπΒΐ Η30ίΐ5), θα γίνεται από ίδιους πόρους οι 
οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών προ¬ 
ϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ. Α727-04-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφ' όσον δεν τίθενται όροι 
που αντιβαίνουν στο σκοπό της λειτουργίας του. 

6. Συνέδρια/ ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή. 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδικός 
Λογαριασμός Κονδυλίων Έρευνας του ΑΤΕΙ-Θ σύμφωνα 
με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙ-Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτη¬ 
τα για τη λειτουργία του. 

4. Κονδύλια για αμοιβέςτου προσωπικού του, μέσω του 
Ειδικού Λογαριασμού Κονδυλίων Έρευνας του ΑΤΕΙ-Θ. 


Άρθρο 9 

Τίτλος - Σφραγίδα 

1.0 τίτλος του Εργαστηρίου «Διερεύνησης, Ανάλυσης 
και ΑξιολόγησηςΤροφίμων και Διατροφικών Συνηθει¬ 
ών» (Ιηνθ5ΐί93ΐίοη, Απ3ΐγ5ί5 3πά Εν3ΐυ3ΐίοπ οί Εοοά 3Π0 
Νυΐπΐίοπ3ΐ Η30ίΐ5) και αναγράφεται σε κάθε έντυπό του. 
Ο τίτλος αυτός καθώς και τα στοιχεία του Διευθυντή ανα¬ 
γράφονται στους χώρους του Τμήματος Διατροφής και 
Διαιτολογίας που είναι εγκατεστημένο το Εργαστήριο. 

2. Το εργαστήριο χρησιμοποιεί για την αλληλογραφία 
του, όμοια σφραγίδα με αυτή του ΑΤΕΙ-Θ. 

Άρθρο 10 

Μετονομασία, Συγχώνευση, Κατάργηση 
του Εργαστηρίου 

Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού τους με πρά¬ 
ξη του Πρύτανη, ύστερα από απόφαση της Συγκλήτου, 
η οποία λαμβάνεται ύστερα από εισήγηση της Συνέλευ¬ 
σης του Τμήματος. Την εισήγηση πρέπει να συνοδεύει 
ο Εσωτερικός Κανονισμός της υπό ίδρυση μονάδας. Η 
πράξη του Πρύτανη, στην οποία περιλαμβάνεται και ο 
παραπάνω Εσωτερικός Κανονισμός, δημοσιεύεται στην 
Εφημερίδα της Κυβερνήσεως. 

Άρθρο 11 

Ρύθμιση Λοιπών Θεμάτων Λειτουργίας 
του Εργαστηρίου 

Για όσα θέματα δεν προβλέπονται στον παρόντα 
κανονισμό, αρμόδια είναι η Συνέλευση του Τμήματος 
Διατροφής και Διαιτολογίας, της Σχολής Τεχνολογίας 
Γεωπονίας και Τεχνολογίας Τροφίμων και Διατροφής, 
στο οποίο ανήκει το Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιουνίου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 


Αριθμ. πράξης 93 (2) 

Ίδρυση του εργαστηρίου Κτηνοτροφίας Ακρίβει¬ 
ας και Ολοκληρωμένης Διαχείρισης στη Χοιρο¬ 
τροφία, του Τμήματος Τεχνολόγων Γεωπόνων, της 
Σχολής Τεχνολογίας Γεωπονίας και Τεχνολογίας 
Τροφίμων και Διατροφής, του Αλεξάνδρειου ΤΕΙ 
Θεσσαλονίκης και εσωτερικός κανονισμός του. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
Α.Τ.Ε.Ι. ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

Ι.Των άρθρων 28 και 29 του ν. 4485/2017 (ΦΕΚ 114/ 
τ. Α74-8-2017) «Οργάνωση και λειτουργία της ανώτα- 

της εκπαίδευσης, ρυθμίσεις για την έρευνα και άλλες 
διατάξεις». 

2. Του άρθρου 96, του ν. 4310/2014 (ΦΕΚ 258/τ. Α7 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντί καταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ. Α'/11-05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 

3. Τηςπαρ.24.1 και 24.2 του άρθρου 80 του ν. 4009/2011 
(ΦΕΚ 195/τ. Α76-9-2011) «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ. Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ 123/τ. Α703-06-2013) «Συγχώ¬ 
νευση Σχολών - ΜετονομασίαΤμημάτων-Συγχώνευση 
Τμημάτων - Κατάργηση Τμημάτων - Συγκρότηση Σχολών 
του Αλεξάνδρειου ΤΕΙ-Θ». 

6. Την υπ'αριθμ. 193992/Ζ1/10-11-2017 (ΦΕΚ 579/ 
τ. Υ.Ο.Δ.Δ/14.11.2017) διαπιστωτική πράξη του Υπουρ¬ 
γού Παιδείας, Έρευνας και Θρησκευμάτων για την εκλογή 
Πρύτανη και τριών(3) Αντιπρυτάνεων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Την με αριθμ. 12/13-06-2018 απόφαση της Συνέλευ¬ 
σης του Τμήματος Τεχνολόγων Γεωπόνων, της Σχολής 
Τεχνολογίας Γεωπονίας και Τεχνολογίας Τροφίμων και 
Διατροφής, του Αλεξάνδρειου ΤΕΙ Θεσσαλονίκης. 

9. Την με αριθμ. 17/25-06-2018 απόφαση της Συγκλή¬ 
του του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακόμα το προεδρι¬ 
κό διάταγμα της παρ. 10 του άρθρου 28 του ν. 4485/2017 
(ΦΕΚ 114/τ. Α74-8-2017.) 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Αλεξάνδρειου ΤΕΙ Θεσσαλονίκης, αποφασίζουμε: 

Την ίδρυση εργαστηρίου με τίτλο «Εργαστήριο Κτηνο¬ 
τροφίας Ακρίβειας και Ολοκληρωμένης Διαχείρισης στη 
Χοιροτροφία», του Τμήματος Τεχνολόγων Γεωπόνων, της 
Σχολής Τεχνολογίας Γεωπονίας και Τεχνολογίας Τροφί¬ 
μων και Διατροφής, του Αλεξάνδρειου ΤΕΙ Θεσσαλονίκης 
με τον ακόλουθο εσωτερικό κανονισμό λειτουργίας του: 

Άρθρο 1 

Αποστολή - Σκοπός Ίδρυσης του Εργαστηρίου 

Ιδρύεται στο Τμήμα Τεχνολόγων Γεωπόνων, της Σχολής 
Τεχνολογίας Γεωπονίας και Τεχνολογίας Τροφίμων και 
Διατροφής του Αλεξάνδρειου Τεχνολογικού Εκπαιδευ¬ 
τικού Ιδρύματος Θεσσαλονίκης (ΑΤΕΙΘ), Εργαστήριο με 
τίτλο «Εργαστήριο Κτηνοτροφίας Ακρίβειας και Ολοκλη¬ 
ρωμένης Διαχείρισης στη Χοιροτροφία». Με ακρωνύμιο 


«ΕΚΑΟΔΧ».Το Εργαστήριο εξυπηρετεί εκπαιδευτικές και 
ερευνητικές ανάγκες στα γνωστικά αντικείμενα της Δια¬ 
χείρισης Ακρίβειας στην Κτηνοτροφία και στην Ολοκλη¬ 
ρωμένη Διαχείριση Χοιροτροφικών Εκμεταλλεύσεων. 

Σκοπόςτης ίδρυσης και λειτουργίας του Εργαστηρίου 
Κτηνοτροφίας Ακρίβειας και Ολοκληρωμένης Διαχείρι¬ 
σης στη Χοιροτροφία είναι: 

1. Η ανάπτυξη της έρευνας στο ΑΤΕΙΘ, στα γνωστικά 
πεδία που υπηρετεί το Εργαστήριο και η προώθηση των 
ερευνητικών αποτελεσμάτων σε προπτυχιακούς και με¬ 
ταπτυχιακούς φοιτητές, στην ευρύτερη Ακαδημαϊκή και 
ερευνητική κοινότητα της Ζωικής Παραγωγής και στον 
Κτηνοτροφικό χώρο γενικότερα. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδιαφέ¬ 
ροντα, αλλά και μεταξύ όλων των θεσμοθετημένων ερ- 
γαστηρίωντουΤμήματος,τηςΣχολής καιτου Ιδρύματος. 

3. Η δημιουργία σταθερού ερευνητικού πυρήνα στο 
πεδίο της Κτηνοτροφίας Ακρίβειας και Ολοκληρωμένης 
Διαχείρισης στη χοιροτροφία, που θα συνεργάζεται τόσο 
με άλλες ακαδημαϊκές και ερευνητικές μονάδες, όσο και 
με τον παραγωγικό τομέα. 

4. Η συγκέντρωση εμπειρίας και τεχνογνωσίας στα 
γνωστικά του αντικείμενα και η διάχυσή των στους φοι¬ 
τητές του Τμήματος, στην Ακαδημαϊκή κοινότητα καιτον 
παραγωγικό κόσμο. 

5. Η υποστήριξη των διαδικασιών αξιολόγησης και ποι¬ 
οτικής αναβάθμισης της παρεχόμενης εκπαίδευσης στην 
Κατεύθυνση Ζωικής ΠαραγωγήςτουΤμήματοςΤεχνολόγων 
Γεωπόνων της Σχολή Τεχνολογίας Γεωπονίας καιΤεχνολο- 
γίας Τροφίμων και Διατροφής του Αλεξάνδρειου Τεχνο¬ 
λογικού Εκπαιδευτικού Ιδρύματος Θεσσαλονίκης (ΑΤΕΙΘ). 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται 
στα ακόλουθα: 

1 .Το εργαστήριο δύναται να δραστηριοποιείται στην 
προαγωγή της επιστήμης, την εξέλιξη της έρευνας και 
τεχνολογίας σε εφαρμογές που συνεισφέρουν στην 
ανάπτυξη και διάδοση των συστημάτων ακρίβειας στην 
κτηνοτροφία, με έμφαση στη χοιροτροφία και σε συνδυ¬ 
ασμό με τις αρχές και μεθόδους της ολοκληρωμένης δια¬ 
χείρισης των σύγχρονων εκτροφών. Καλύπτονται έτσι, οι 
ερευνητικές και εκπαιδευτικές ανάγκες (σε προπτυχιακό 
και μεταπτυχιακό επίπεδο) του Τμήματος Τεχνολόγων 
Γεωπόνων του Αλεξάνδρειου ΤΕΙ Θεσσαλονίκης (ΑΤΕΙΘ) 
ή άλλωνΤμημάτων του ΑΤΕΙΘ, καθώς και των συνεργα¬ 
σιών με άλλα ΑΕΙ. 

2. Στήριξη της διεξαγωγής έρευνας για κάλυψη των 
ερευνητικών αναγκών της Κατεύθυνσης Ζωικής Πα¬ 
ραγωγής, του Τμήματος Τεχνολόγων Γεωπόνων, Σχολή 
Τεχνολογίας Γεωπονίας και Τεχνολογίας Τροφίμων και 
Διατροφής του Αλεξάνδρειου Τεχνολογικού Εκπαιδευ¬ 
τικού Ιδρύματος Θεσσαλονίκης (ΑΤΕΙΘ), με διάχυση της 
παραγόμενης γνώσης, υποστήριξη της εκπόνησης προ¬ 
πτυχιακών/ μεταπτυχιακών/ διδακτορικών διατριβών 
και διευκόλυνση διεξαγωγής της πρακτικής άσκησης 
μέσω συνεργασίας με διάφορους φορείς. 

3. Υποστήριξη της ανάληψης νέων αυτοδύναμων ή 
χρηματοδοτούμενων ερευνητικών προγραμμάτων του 
Τμήματος Τεχνολόγων Γεωπόνων. Σχεδιάζονται και υλο¬ 
ποιούνται ερευνητικά προγράμματα και μελέτες -χρημα¬ 
τοδοτούμενα από εθνικούς, ευρωπαϊκούς, διεθνείς, Ιδρυ¬ 
ματικούς ή Ιδιωτικούς πόρους- που συμβάλλουν στην 
βιωσιμότητα του κτηνοτροφικού τομέα και στη ανάπτυ¬ 
ξη και διάδοση των πλέον σύγχρονων διαχειριστικών 
αρχών και νέων τεχνολογιών για την ολοκληρωμένη και 
λεπτομερή ζωοτεχνική διαχείρισης των εκτροφών. 

4. Προαγωγή, οικοδόμηση και υποστήριξη της συνερ¬ 
γασίας με άλλα ακαδημαϊκά Ιδρύματα και ερευνητικά 
κέντρα της ημεδαπής και αλλοδαπής, που οι επιστημο¬ 
νικοί στόχοι τους συμπίπτουν, συμβαδίζουν ή αλληλο- 
συμπληρώνονται με εκείνους του εργαστηρίου. 

5. Προαγωγή της συνεργασίας με δημόσιους οργανι¬ 
σμούς ή ιδιωτικές επιχειρήσεις για πρακτική εφαρμογή 
των αποτελεσμάτων που παράγουν, σε συνεργασία με 
την Επιτροπή Ερευνών και τον Ειδικό Λογαριασμό του 
Ιδρύματος. Επίσης η ανάπτυξη δομών και η υποστήριξη 
συνεργειών με δημόσιους φορείς, οργανισμούς, ινστι¬ 
τούτα, συνεταιρισμούς, φορείς της κοινωνικής οικονο¬ 
μίας και εταιρείες, με σκοπό να συμβάλει στη μελέτη και 
στη λύση σημαντικών προβλημάτων τους. 

6. Δημοσίευση των αποτελεσμάτων και της εξέλιξης 
των ερευνητικών δραστηριοτήτων του σε εθνικά ή δι¬ 
εθνή συνέδρια και σε έγκριτα επιστημονικά περιοδικά. 
Σχεδιασμός και υλοποίηση εκπαιδευτικών, ενημερωτι¬ 
κών, συμβουλευτικών και άλλων προγραμμάτων ή έρ¬ 
γων -χρηματοδοτούμενων από εθνικούς, ευρωπαϊκούς, 
διεθνείς, Ιδρυματικούς ή ιδιωτικούς πόρους- που συμ¬ 
βάλλουν στην εξέλιξη του κτηνοτροφικού τομέα. Διορ¬ 
γάνωση ημερίδων, σεμιναρίων, συμποσίων, συνεδρίων, 
διαλέξεων και άλλων επιστημονικών δραστηριοτήτων με 
πρόσκληση Ελλήνων και ξένων επιστημόνων αναγνωρι¬ 
σμένου κύρους, καθώς και δημοσιεύσεις ή εκδόσεις σε 
συναφή αντικείμενα σε συνεργασία με ελληνικούς ευρω¬ 
παϊκούς και άλλους φορείς ακαδημαϊκού ενδιαφέροντος. 

7. Την παροχή υπηρεσιών σε ιδιώτες κατά τα προβλε- 
πόμεναστο π.δ. 159/1984 (Α'53). 

Άρθρο 3 

Χώρος Εγκατάστασης και Υλικοτεχνική Υποδομή 
λειτουργίας του Εργαστηρίου 

Ο χώρος λειτουργίας του Εργαστηρίου καθορίστηκε 
με την με αριθμ. 12/13-06-2018 απόφαση της Συνέλευ- 
σηςτουΤμήματοςΤεχνολόγων Γεωπόνων του ΑΤΕΙΘ και 
φιλοξενείται στις εγκαταστάσεις του χοιροστασίου (Πρώ¬ 
ην Εργαστήριο χοιροτροφίας) του Ζωοτεχνικού Τομέα 
του Αγροκτήματος του ΑΤΕΙΘ. 

Στο χώρο αυτό βρίσκεται εγκατεστημένος ο βασικός 
εξοπλισμός του Εργαστηρίου, όπως περιγράφεται στην 
ανωτέρω απόφαση της Συνέλευσης του Τμήματος και 
μέσω του οποίου διεξάγεται η έρευνα. Στο εργαστήριο 
τηρούνται οι προβλεπόμενοι όροι υγιεινής και ασφάλει¬ 
ας όπως προβλέπεται στις κείμενες διατάξεις. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 


Σε περίπτωση κατάργησης του Εργαστηρίου τα όρ¬ 
γανα και ο εξοπλισμός κατανέμονται, με απόφαση της 
Συνέλευσης του Τμήματος σε αντίστοιχες μονάδες που 
λειτουργούν στο Τμήμα. 

Άρθρο 4 

Διοίκηση - Αρμοδιότητες 

1. α)Το Εργαστήριο διευθύνεται από μέλος Δ.Ε.Π., αντί¬ 
στοιχου γνωστικού αντικειμένου, ο οποίος ανήκει στην 
ακαδημαϊκή μονάδα (Τμήμα Τεχνολόγων Γεωπόνων 
ΑΤΕΙΘ), στην οποία ανήκει το Εργαστήριο. Η θητεία του 
Διευθυντή είναι τριών (3) ετών. Είναι δυνατή η εκλογή 
του ίδιου προσώπου ως Διευθυντή για περισσότερες 
από μία θητείες. Η ιδιότητα του Διευθυντή δεν είναι 
ασυμβίβαστη με την ιδιότητα μονοπρόσωπου οργάνου 
ή μέλους συλλογικού οργάνου Α.Ε.Ι.. Δεν μπορεί να εί¬ 
ναι υποψήφιοι και να εκλεγούν εκείνοι που αποχωρούν 
λόγω συμπλήρωσης του ανώτατου ορίου ηλικίας κατά 
τη διάρκεια της προκηρυσσόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του ίδιου Εργαστηρίου και ειδικότε¬ 
ρα από το αρχαιότερο μέλος Δ.Ε.Π. ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
τη βαθμίδα του επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το Εργα¬ 
στήριο, προκηρύσσεται υποχρεωτικά η θέση του Διευ¬ 
θυντή. Η απόφαση κοινοποιείται στα μέλη του εκλεκτο- 
ρικού σώματος, το οποίο απαρτίζεται από τα μέλη Δ.Ε.Π. 
που μετέχουν στη Συνέλευση τουΤμήματοςΤεχνολόγων 
Γεωπόνων του ΑΤΕΘ. Μέσα σε αποκλειστική προθεσμία 
δέκα (10) εργάσιμων ημερών από την επομένη της ημε¬ 
ρομηνίας της κοινοποίησης της προκήρυξης υποβάλλο¬ 
νται στη Γραμματεία της οικείας ακαδημαϊκής μονάδας 
οι αιτήσεις εκδήλωσης ενδιαφέροντος για τη θέση του 
Διευθυντή. Μέσα σε αποκλειστική προθεσμία δέκα (10) 
εργάσιμων ημερών από τη λήξη της προθεσμίας του 
προηγούμενου εδαφίου καλείται, από τον επικεφαλής 
της οικείας ακαδημαϊκής μονάδας, το εκλεκτορικό σώμα, 
προκειμένου να προβεί στην εκλογή του Διευθυντή, με 
άμεση και μυστική ψηφοφορία. Διευθυντής εκλέγεται ο 
υποψήφιος που συγκεντρώνει την απόλυτη πλειοψηφία 
των έγκυρων ψήφων. Αν κανένας υποψήφιος δεν συγκε¬ 
ντρώσει την απαιτούμενη πλειοψηφία, η ψηφοφορία 
επαναλαμβάνεται την ίδια ημέρα μεταξύ των δύο (2) 
πρώτων σε ψήφους υποψηφίων, οπότε και εκλέγεται 
ο υποψήφιος που συγκεντρώνει τις περισσότερες ψή¬ 
φους. Σε περίπτωση ισοψηφίας, διενεργείται κλήρωση 
από τον επικεφαλής της οικείας ακαδημαϊκής μονάδας 
παρουσία των ισοψηφησάντων. Για την εκλογή ή την 
κλήρωση συντάσσεται σχετικό πρακτικό και εκδίδεται 
σχετική διαπιστωτική πράξη από τον Πρύτανη που δη¬ 
μοσιεύεται στην Εφημερίδα της Κυβερνήσεως. Μέχρι 
την εκλογή και την ανάληψη καθηκόντων του νέου Δι¬ 
ευθυντή εξακολουθεί να ασκεί τα καθήκοντά του ο έως 
τότε Διευθυντής, ακόμη και αν έχει λήξει η θητεία του. 
Αν ο Διευθυντής εκλείψει για οποιονδήποτε λόγο, ο επι- 

κεφαλής της ακαδημαϊκής μονάδας στην οποία ανήκει 
το Εργαστήριο αναθέτει καθήκοντα προσωρινού Διευ¬ 
θυντή στον Αναπληρωτή Διευθυντή και προκηρύσσει 
αμέσως τη θέση του Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεσή του με 
το διδακτικό έργο του Τμήματος Τεχνολόγων Γεωπόνων 
ΑΤΕΙΘ. 

2. Εκπροσωπεί το Εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για 
την επιστημονική ποιότητα των ερευνητικών δραστη¬ 
ριοτήτων αλλά και για τις συμβατικές υποχρεώσεις που 
απορρέουν από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκρισή του και μεριμνά για την εφαρμογή του. 

5. Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείρισή τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλώσιμων. 

9. Μεριμνά για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

11. Υπογράφει κάθε εξερχόμενο έγγραφο και είναι 
υπεύθυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εργαστηρίου 
πρέπει να τηρούνται σε έντυπη ή/και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 

7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 

Άρθρο 6 

Προσωπικό του Εργαστηρίου 

Το προσωπικό του Εργαστηρίου Κτηνοτροφίας Ακρί¬ 
βειας και Ολοκληρωμένης Διαχείρισης στη Χοιροτροφία 


πρέπει να είναι επαρκές ώστε να διευκολύνεται η ομαλή 
λειτουργία του. Σ' αυτό μπορούν να συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ). 

3. Καθηγητές και ερευνητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένοι επιστή¬ 
μονες. 

4. Επιστημονικοί και Εργαστηριακοί Συνεργάτες συ¬ 
ναφών ειδικοτήτων. 

5. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμμε¬ 
τέχουν στην εκτέλεση έργων και προσφορά υπηρεσιών 
του Εργαστηρίου. 

6. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται σε Εργαστήρια και με¬ 
τακινούνται από αυτά με απόφαση της Συνέλευσης του 
Τμήματος. Καθένας μπορεί να είναι μέλος μόνο ενός Ερ¬ 
γαστηρίου, ανεξάρτητα από το αν προσφέρει τις υπηρε¬ 
σίες του σε περισσότερα του ενός Εργαστήρια. 

Σε κάθε περίπτωση στο Εργαστήριο θα πρέπει να 
συμμετέχουν τουλάχιστον 3 μέλη Δ.Ε.Π. κάτοχοι Διδα¬ 
κτορικού τίτλου συναφούς με το ερευνητικό αντικείμενο 
του Εργαστηρίου, συμπεριλαμβανομένου του Διευθυντή 
του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από 
εισήγηση της Συνέλευσης του Τμήματος. 

Δεν προβλέπονται απαλλαγές ωραρίου. Η τυχόν αμοι¬ 
βή των μελών του εργαστηρίου θα προέρχεται απο¬ 
κλειστικά και μόνο από τα έσοδα του εργαστηρίου, και 
σύμφωνα με τον οδηγό χρηματοδότησης της Επιτροπής 
Ερευνών του ΑΤΕΙ-Θ. Δεν προβλέπονται αμοιβές από τον 
προϋπολογισμό του ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου 

Ί.Το Εργαστήριο Κτηνοτροφίας Ακρίβειας και Ολο¬ 
κληρωμένης Διαχείρισης στη Χοιροτροφία λειτουργεί τις 
εργάσιμες ημέρες και ώρες, σύμφωνα με τον εσωτερικό 
κανονισμό λειτουργίας του ΑΤΕΙ-Θ. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο¬ 
πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευνητι¬ 
κών εργασιών τα μέλη του προσωπικού του, σε συνεργα¬ 
σία με άλλα μέλη ΔΕΠ Τμήματος Τεχνολόγων Γεωπόνων 
του ΑΤΕΙΘ, της ΣχολήςΤεχνολογίας Γεωπονίας καιΤεχνολο- 
γίας Τροφί μων και Διατροφής του Αλεξάνδρειου Τεχνολο- 
γικού Εκπαιδευτικού Ιδρύματος Θεσσαλονίκης (ΑΤΕΙΘ) ή 
άλλων Τ μη μάτων και Σχολών του ΑΤΕΙΘ. Γ ια την εκτέλεση 
ερευνητικής εργασίας από ερευνητές που δεν ανήκουν 
στο προσωπικό του χορηγείται άδεια από τη διευθυντή, 
ύστερα από σχετική αίτηση, στην οποία αναφέρονται ο 
σκοπός της εργασίας, το χρονοδιάγραμμα ολοκλή ρωσης, 
οι συσκευές που θα χρησιμοποιηθούν, καθώς και ο προ¬ 
ϋπολογισμός της δαπάνης σε αναλώσιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου θα γίνεται από ίδιους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών προ¬ 
ϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ. Α727-04-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφ' όσον δεν τίθενται όροι 
που αντιβαίνουν στο σκοπό της λειτουργίας του. 

6. Συνέδρια/ ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή. 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδικός 
Λογαριασμός Κονδυλίων Έρευνας του ΑΤΕΙ-Θ σύμφωνα 
με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙ-Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλώσιμων, που είναι απαραίτη¬ 
τα για τη λειτουργία του. 


4. Κονδύλια για αμοιβές του προσωπικού του, μέσω του 
Ειδικού Λογαριασμού Κονδυλίων Έρευνας του ΑΤΕΙ-Θ. 

Άρθρο 9 

Τίτλος - Σφραγίδα 

1.0 τίτλος του εργαστηρίου είναι «Εργαστήριο Κτηνο¬ 
τροφίας Ακρίβειας και Ολοκληρωμένης Διαχείρισης στη 
Χοιροτροφία» (ΙβϋοΓθΙοΐΎ οί ΡΓβςΪ5Ϊοη ΕίνθδΐοςΚ Ε3πηίη9 
3πά Ιπΐθ9Γ3ΐθά Μ3Π39ΘΓΠΘΠΪ ίπ ΡΪ9 ΡΓοάυςΐίοπ) και ανα¬ 
γράφεται σε κάθε έντυπό του. Ο τίτλος αυτός καθώς και 
τα στοιχεία του Διευθυντή αναγράφονται στους χώρους 
τουΤμήματοςΤεχνολόγων Γεωπόνων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΤΕΙ-Θ) που είναι εγκατεστημένο το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙ-Θ. 

Άρθρο 10 

Μετονομασία, Συγχώνευση, Κατάργηση 

του Εργαστηρίου 

Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού τους με πρά¬ 
ξη του Πρύτανη ύστερα από απόφαση της Συγκλήτου, η 
οποία λαμβάνεται ύστερα από εισήγηση της Συνέλευσης 
τουΤμήματοςΤεχνολόγων Γεωπόνων του ΑΤΕΙΘ που ανή¬ 
κει το εργαστήριο. Την εισήγηση πρέπει να συνοδεύει 
ο Εσωτερικός Κανονισμός της υπό ίδρυση μονάδας. Η 
πράξη του Πρύτανη, στην οποία περιλαμβάνεται και ο 
παραπάνω Εσωτερικός Κανονισμός, δημοσιεύεται στην 
Εφημερίδα της Κυβερνήσεως. 

Άρθρο 11 

Ρύθμιση Λοιπών Θεμάτων Λειτουργίας 

του Εργαστηρίου 

Για όσα θέματα δεν προβλέπονται στον παρόντα 
κανονισμό, αρμόδια είναι η Συνέλευση του Τμήματος 
Τεχνολόγων Γεωπόνων του ΑΤΕΙΘ στο οποίο ανήκει το 
Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιουνίου 2018 

Ο Πρύτανης 

ΠΑΝΑΓΙΩΤΗΣ ΤΖΙΩΝΑΣ 

